Сэтэней и нэзкIапэ, Бэдынокъуэ и пшапэIус
Адыгэбзэ псалъалъэ иужьрейуэ къыдэкIам псалъэ 31000-рэ итщ. Абыхэм ящыщу къэдмыгъэсэбэпыр куэдыкIейщ. Щхьэусыгъуэри къызэрыгуэкIщ: псалъэр зэхьэлIар ди гъащIэм хэтыжкъым (ар хьэпшыпым е лэжьыгъэм епхауэ ирехъу) е апхуэдэ псалъэ зэрыщыIэм дыщыгъуазэкъым.
Хамэ къэралыбзэхэм къыхэкIыу, техникэм, нэгъуэщI къинэмыщIхэм епхауэ ди бзэм къыхыхьэхэр апхуэдизкIэ куэдщ, къыхыхьэну «бжэм къытеуIуэхэри» нэхъ мащIэкъыми (щIэныгъэм щIэуэ цIыхуцIэ зиIэм къритым епхауэ), уегъэгузавэ. Бзэм и къарур куэдрэ хурикъуну пIэрэ, дэ зедгъэлIэлIэфыну ар къедгъэлыным, хьэмэрэ нэмыцэ, франджы, инджылыз, япон, хьэрып псалъэхэм ди анэдэлъхубзэр щхьэуназэ едгъэщIыну?
НэгъуэщIхэм ейр къэтщтэныр тынш дыдэщ, «представляешь, даже къеплъэкIакъым ар си дежкIэ» псэлъэкIэм хуэдэм хуэкIуа ди нэхъыжьхэми нэхъыщIэхэми ар нэхъ къыхахыу къыщIэкIынт, «адыгэбзэр кIуэдыжхэм ящыщщ, сыт абы лейуэ гугъу зыдебгъэхьыжкIэ», жаIэу уагъэкъуэншэжыну хэту. А гупсысэкIэм дытетмэ, ди Iэр зэтедзауэ дыщысу тшхынури щыттIэгъэнури, машинэри, жып телефонри нэгъуэщI къэралхэм къыттракIутэнущ (и нэхъыбэкIэ абы дыхуэкIуагъэххэщ). Ауэ зиIэр зымыхъумэ, зызымыузэщI, лэжьыгъэмрэ щIэныгъэмрэ гугъу зыдезымыгъэхьым къыпэплъэр сыт? Акъмыкъыгъэщ («тупость» жыхуаIэрщ). Абы къигъэщIынури Iуэхуншэрэ фадафэрэщ (мы жысIэм и нэщэнэ флъагъуркъэ?).
Иджы бзэм дежкIэ дгъэзэжынщ. ЩIэныгъэм къигъэщI Iуэхугъуэрэ Iэмэпсымэу ди гъащIэм къыхыхьэр апхуэдизкIэ куэдщи, мелуан бжыгъэкIэ цIыхущхьэ зиIэ лъэпкъхэр игъэгузавэ хъуащ ар я бзэм къыхуэмыгъэIурыщIэнкIэ е я анэдэлъхубзэр нэгъуэщI бзэхэм къыхэкIа псалъэхэмкIэ «куда» хъункIэ. Къапщтэмэ, сэ згъэщIэгъуащ Тыркум къиIэпхъукIыжауэ ди гъусэу лажьэ Хъуажь Фахъри жиIар. КъызэрыщIэкIымкIэ, компьютерыр къыщежьэм, абы хуэкIуэн псалъэ тыркухэм къагъуэтащ икIи ар псоми къагъэсэбэп хъуащ. Мелуан 60-м зэрынэхьэс франджыхэм я правительствэм терминхэмкIэ комиссэ егъэлажьэ. ЖыпIэнумэ, апхуэдэ комиссэ зимыIэ къэралыгъуэхэр нэхъ къебжэкIыгъуафIэщ зиIэхэм нэхърэ. НэгъуэщIуи хъунукъым, бзэхэр тхъумэну дыхуеймэ.
Си нэгу къыщIызогъэхьэ «компьютер» псалъэм хуэкIуэн къэтлъыхъуэн хуейуэ зыгуэрым жиIауэ. Сыт ди быныр гугъу щIедгъэхьынур, тыншкъэ компьютер жыпIэмэ?- арагъэнщ адэ-анэхэм нэхъ зытрагъэщIэнур. Ауан хэлъу псэлъэни щыIэщ, апхуэдэ Iуэху щIызепхуэххэн щымыIэу къилъытэу. Ауэ мыр Iуэхум хэзымыщIыкIхэм я зэдауэкIэ къебгъажьи бухыжи хъуну къыщIэкIынкъым. ТерминхэмкIэ комиссэ щыIэн хуейщ, КъБР-м и Правительствэм игъэлажьэу. Абы хэтыну тхакIуэхэр, усакIуэхэр, бзэмкIэ щIэныгъэлIхэмрэ журналистхэмрэ зэгурыIуэфынщ адыгэбзэм, балъкъэрыбзэм я дежкIэ нэхъыфIым теухуауэ. Ауэ а комиссэр дызэримыIэуи, щIэнгъуазэ (энциклопедия), гъуазджэ (искусство), щIыуэпс (природа), нэгъуэщI псалъэхэри бзэм къищтащ. Нало Заур и тхыгъэ гуэрым сыщрихьэлIащ «хъупхъапщIэ» (приз) псалъэм. Дыгъужь ФоIэд ейм хэтщ «пIэщIру» жиIэу (реакцэ къикIыу). Зи гугъу сщIа Хъуажь Фахъри сэнаушыфIэ (талантливый), уэщIэныгъэрылажьэ (метеоролог), гуащIэхуэгъафIэ (пенсионер), жьыуэпс (климат) псалъэхэр ди бзэм хэтыпхъэу къелъытэ. Абы теухуауэ щIэныгъэлIхэм жаIэнур тщIэркъым, ауэ щIэнгъуазэр ттхыуэ щIэддзэри япхъуэтащи, мыбыхэми «я насып» къикIынри хэлъщ.
Адыгэ псалъалъэр щIэзджыкIыжащ, сыт къытхуэгъэсэбэпыну щыIэу, ди бзэм иIэ гъэтIылъыгъэр «иджырей адыгэбзэм» сыткIэ щхьэпэну пIэрэ, жысIэри.
Зызумысыжынщи, щIэ куэд къэслъэгъуащ, уеблэмэ апхуэдэ псалъэм сызэрыщымыгъуазэм сыщриукIытэжаи къысхуихуащ. Ахэр къытхуэзыгъэна нэхъыжьхэм я псэр гугъу едгъэхьу, хуэмыхуфи къыдаплъу къысщыхъуащ. Псалъэм папщIэ, дапщэм ящIэрэ гладиолусым (нэгъуэщI удз дахэхэми) адыгэбзэкIэ и цIэр, каретэр-щэ, купецыр-щэ, челкэр-щэ, пляжыр-щэ? Куэд мэхъу а «щэ»-хэр.
ЕгъэджакIуэхэм, быным адыгэбзэ дерсхэмкIэ дэIэпыкъу адэ-анэм, телевиденэмрэ радиомрэ, газетхэмрэ журналхэмрэ я лэжьакIуэхэм къагъэсэбэп хъун псалъэхэу къысщыхъуу къыхэстхыкIахэм фэри фриплъэну сыхуейт. Мыхэр псалъэ къудейкъым, атIэ IуэрыIуатэм, тхыдэм, щIэныгъэм, дыкъызытехъукIахэм я бзэм зэрызрагъэужьа щIыкIэм гъэщIэгъуэныщэу хэлъым ущызыгъэгъуазэщ.
Гу лъывэзгъэтэнут плъыфэхэмрэ цIыху Iэпкълъэпкъым щыщхэм зэреджэмрэ. СызэреплъымкIэ, ахэр урысыбзэкIэ нэхъ жытIэ хъуащ, ди адыгэбзэр зыхуримыкъужщ. Бзэм хэтщ а псори, къытфIэIуэхуу утыку къитшэжыным яужь дитынумэ.
ШИРДИЙ Маринэ.
Аршав — мельхиор.
Асу (къэуат) — питательность, калорийность.
Ащ, шхэпс — клейстер.
Бэкъулауш — носилки.
Бэрэздж — пост, постный день, гоновенье. Чристэнхэм лы щамышх махуэ. (Джэдур лым лъэмыIэсмэ, си бэрэздж махуэщ, жеIэ. Псалъэжь.)
БэрэскIэ — праздник, выходной день. Щымылажьэ, зыщагъэпсэху махуэ.
Бэтэгъей — вышка, каланча. ЛъагапIэ, зыплъыхьыпIэ.
БжэIут — швейцар.
Бзэпсу — точно, правильно, налажено. Тэмэму, екIуу. Бзэпсу Iуэхур екIуэкIын. (Уи гъуэгур бзэпсу уи псыр чэнджмэ, уехъулIащ. (Псалъэжьщ).
Пыпхэ — огородное чучело.
Быр-шыр — шум-гам.
Быфэкъуэ — приемный сын. Быфэкъуэ адэ, быфэкъуэ анэ.
Вагъэплъ — поле, на котором всходы или не взошли или погибли. (Ди щIыр къэдгъэнэнкъым вагъэплъу).
Вэнтхъулэ — дикое поле. Удзыжьым зэщIищта губгъуэ, щIыналъэ ябгынэжа.
ВымпIу — бирюк (о человеке). ЦIыхухэм яхэмыхьэ, зыщызыдзей.
Гуащэщхьэц — гладиолус.
Губгъуэжыхапхъэ — амброзия.
Гугъэндыгъэн — стать нерешительным.
Гугъэндыгъэну — нерешительно, неуверенно.
Гунэ-гупсэ — ласковый, вежливый. Гунэ-гупсэ зыхуэщIын — подлизываться.
Гуимэ — карета.
ГъадэщIыдэ — вечность. КIэи пэи зимыIэ зэман.
Гъэбэракъын — возвеличить, возвысить.
Гъэгъущ — промокательная бумага.
Гъейрэт — гъейрэт ещIэкIын, ревность.
Гъуанэдэплъ — униженный, забитый. Гъуанэдэплъ нэ плъэжыгъуэ егъут (Псалъэжь).
ГъуатIэ — медно-рыжий.
Гъуэжь-морафэ — желто-коричневый.
Гъуэжь-сырыхуфэ — грязно-желтый.
Гъуэплъ — медно-красный.
Гъуэ-уэгуш — каурый.
Гъуэфылъэ — лощина.
Гъуэ-фIыцIафэ — темно-рыжий.
Дэжыг — купец. Сату щIыныр зи IэщIагъэ цIыхум пасэм щыгъуэ зэреджэу щыта.
ДэкIуэдэжэ — подхалим, приспешник. Зыгуэрым къыкIэлъызыжыхь, хуэжыIэщIэ.
Дэнагъэ — межа (нераспаханная полоса земли между отдельными участками).
Дерыркъын — пить что-либо вприкуску. Шейм фошыгъу дедыркъын.
Дерсэгъу — одноклассница, однокурсница.
Джырыдж — яркий (о цвете). Узримыгъэплъу щхъуантIэ джырыдж. (Егъэлеяуэ нэм къыIууэм хужаIэ).
Дзажэпхъэбгъу — силач, атлет, къаруушхуэ зыхэлъ цIыхум хужаIэ.
Дзэуэкъуэдзыхь — доверенное лицо (хэхыныгъэхэм ехьэлIауэ къэбгъэсэбэп хъунущ).
Елбэту — срочно, экстренно. Елбэту нэсын.
Ерыхь-ерышх — грабитель, вымогатель.
Жагъыщэ — обаятельный. УзыIэпызышэ.
Жасус — шпион. ТIасхъэщIэх.
Жэталэ — необузданный, неуправляемый.
Жэуапшы — остроумный, находчивый.
Жьагуэ — косноязычный. ЕкIуу мыпсэлъэф.
Жьэпкъдауэ — долго и горячо спорить.
Жьыхъарз — вихрь. Жьы кIэрахъуэ.
Закъуэрылажьэ — единоличник.
Зэпщ-зэгъажьэ — название сорта хлеба. Япща нэужь, мыгъэтэджу ягъажьэ.
ЗэщIыс — внезапно (зэуэ жыхуэтIэр).
ЗэIурыдзэсыкIын — находиться в агрессивном, разгневанном состояний (хуабжьу къызэщIэплъэн).
Купсэ — середина, центр.
Къалъху-и-лъхуж — потомство. ЩIэблэ. Къалъху-и-лъхуж къимыгъанэу и лъэпкъыр зэщIикъуэри лIыжьыр Iэпхъуащ. (IуэрыIуатэ).
Къуэрэдэрэ — можжевельник.
Къуэтыр — шпинат.
Къуэшырылъху — племянник, племянница.
Къулъшыкъу — приблизительно 10 часов утра.
Къулъшыкъушхуэ — приблизительно 11 часов утра.
Къулъшырыф — монастырь.
Къунпэн — стужа, мороз.
Къурмакъей сыдж — кадык.
Къутыргъэн — надменный, гордый.
Къуху — пуговка. Къупщхьэ щIыIу цIыкIу. Бостейм къуху идэн.
КхъаскIэ, кхъащкIэ — горсть земли, которую сыплют в могилу.
Кхъухь увыIэпIэ — причал.
Кхъухьбелагъ — весло.
Кхъухьзехуэ — рулевой (на судне).
Кхъухьтет — капитан.
Кхъухьшы — жьы еплъ кхъухьтет.
Кхъухьыдзэ — эскадра.
Лакъ — клюшка для игры в мяч.
Лэгъунвакъэ — тапочки.
Лэчдагъэ — олифа.
Лыхьэлывэ — пирог с мясом.
Лыхъулышх — цинга.
Лъакъуэвабдзэ — плоскостопие.
Лъапэрыт — вид обуви без задников (шлепанцы).
Лъапэнэф — близорукий.
Лъагъуэхэш — проводник.
Лъапащэ — косолапый.
ЛъэгущIэдз — коврик.
ЛъэгущIыхь — подошва обуви.
Лъэдакъачэ — пятка с потрескавшейся кожей.
Лъэзэхэпхъэ — отнимать, о ногах (от испуга или неожиданного горя).
Лъэкъыкъ — падать, валиться с ног. СыкъакIуэ-сыкIуэжурэ лъэкъыкъ сыхъуащ.
ЛъэнкIапIафэ — телесный цвет.
Лъэрымывэ — точильный камень.
Лъэсгъажэ — соревнование по бегу.
ЛIакъуэ — кровное родство.
Лъакъуэджэ — сбор мужчин одной фамилии.
ЛIынэ-лIыпсэ — влюбчивая.
ЛIыIэдэ — строгий мужчина. ФIэлIыкI зиIэ, лIы ткIий. ЛIыIэдэ и унагъуэ нэмыс илъщ. (Псалъэжь).
Мае -питательный, калорийный.
Мажьэбз — расческа с частыми зубьями.
Мажьэхъу — расческа с редкими зубьями.
МэракIуэIэрысэ — клубника.
МэзгъэфIэн — заповедник.
Маржан — рубин. Мывэ лъапIэ лъэпкъ.
Марыбз — портниха (дэрбзэр).
Марыхъу — портной (IуэрыIуатэм хэтщ).
Мывэкъэб — туф.
Мывэсэху — известняк.
Мыстыхъу — канифоль.
Мыхьэ — суверенитет. Щхьэхуитыныгъэ нэс. Мыхьэ иIэн, мыхьэ гъуэтын.
Мыщэхупщей — рябина.
Мыщхъуэмыфэ — невзрачный, незаметный.
Налкумыщ — ртуть. Джынасу.
Нахътэ — точка.
Нэбажэ — сокол (къашыргъэ лъэпкъ).
НэджащIэ — глазное дно.
Нэджыдж — роговица.
Нэзэрыхъэ — висок.
НэзкIапэ — челка. Си нэзкIапэ нэжьгъуцхэр щIэхыу къыщIэжьыкI. Нарт IуэрыIуатэм хэтщ Сэтэней жиIэу. (НатIэц псалъэри диIэщ челкэ къикIыу).
Нэку — глазное яблоко.
Нэрынэ-нэрынэу — блестящими каплями. ТкIуэпс цIухэу, ткIуэпс лыдхэу.
Нэтх-пэтх — об очень красивой девушке, женщине.
Нэхущвагъуэ — Венера.
НэшкIул — подглазье.
Нэшх-пэшх — время, когда ненастье сменяется хорошей погодой.
Номейуэ — на глаз, на глазок, приблизительно.
Ныбажэмыжакъуэ — дизентерия.
НыбэлынцI — пищевод (Iумрэ лъатэмрэ зэпызыщIэ).
Ныкъуей — ветер (хы ФIыцIэмкIэ къикI жьыбгъэ).
Пажэгъуэ — юность. Зи балигъ хъугъуэ. (Былэ зи пажэгъуэ нэсауэ бынитI иIэщ).
Папыщ — комнатные тапочки. Бэдынокъуэ къыщимыгъазэм, Сэтэней гуащэм папыщыр зыпелъхьэ, и лъэуей кIэщIым къоувэ.
Пэкукъу — носовая перегородка.
Пэкъуу — клей-еловик. Псейм, уэздыгъейм къыпхивращ.
Пэлынц — видимая часть носовой перегородки.
ПэщIыжалъэ — умелый подражатель. Хьэл-щэнкIэ хэти ещхь зызыщIыф.
Пкъыуэ — паралич.
Плъыгъэ — жар, температура.
Псэуэгъу — сожитель. Уэрэ сэрэ псэуэгъу дызэхуэхъунукъым, — жиIащ хъыджэбзым. (IуэрыIуатэ).
Псэфылъэ — глотка. (КъурмакъеищIэ кумбыр. Къуэм и псэр анэм и псэфылъэщ).
Псейщэху — тис.
ПсыдэуапIэ, псыдыхьэ, псыкIэдэхуэ, хыжьэ жиIэуи щыIэщ — залив.
Псыпыху — прибой.
Псырышэ бжьамий — водопроводная труба.
Псыфэ — сивый (о масти). Мыщхъуэ дыдэу щхъуафэ зытеуэ. Гупсысэу хуежьэм, псыфэ къытоуэ. (Псалъэжь).
ПхэщIэдз — подгузник, (памперсым щхьэкIэ къэдгъэсэбэп мыхъуну пIэрэ?).
Пхыгъэ — тюк.
Зэпхъурылъхуэгъу — дети сестер.
ПшапэIус — полдник. Бэдынокъуэ бланэ гъэшхар зи пшапэIус, уи шэсыгъуэр къэсащ… (Нартхэр).
Пщэпс, лэрыпс — цепочка.
Пщыпхъу — княжна, золовка.
ПщIантIэзехьэ — дворник.
СабийгъэудэIу — няня.
Сэхусэплъ — косметика. Мывэху унэжьу Нартыжь джэгупIэм Сэтэней зыщегъэпс, сэхусэплъи йоуэж.
Тэхъуанэ — хижина, тэхъуанэжьей — домик.
Тхьэгурымагъуэ — прорицатель, предсказатель, вещун (усэрэши жаIэ).
Тхъыхь — овал (ХуэкIыхь хъурейуэ, джэдыкIэм ещхьу къэтхъыхьа).
Тхъуэбзащхъуэ — сера.
Тхъуэш — серо-голубой.
Тхъуий — гречиха.
ТIамы — апельсин.
ТIэрикъэт — религиозный фанатик.
УафэпхъэнкI — снежная крупа, выпадающая в конце зимы. ЩIымахуэкIэм къес уэс пхъашэ.
Уащхъуафэ — голубой, небесного цвета.
Уащхъуэдэмыщхъуэу — неожиданно, внезапно.
Уэбэуфэ — пасмурный.
Уэрамыщхьэ — улица, начало улицы, перекресток.
Уэсэпсхэмыхьэ — белоручка. Лэжьыгъэм зыпыIузыдз, щхьэгъэтынш.
Уэсыгъэ — вечно покрытый снегами.
Уэтэу — ногайская юрта. (УпщIэкIэ зэщIэбгъа нэгъуей пщыIэ).
Узышхуэ — эпидемия.
Унащхьэпыхьэ — село, переживающее общее горе.
Унэзехьэ — уборщица.
УнэпыщIэ — пристройка к дому.
УIэгъэпх — бинт.
ФампIэ — пленка (Зыгуэрым, п.п. джэдыкIэм, телъ фэ пIащIэ).
ФафIэгын — цикорий.
Фэху — 1. Беловатый (Хужьыфэ, сырыхуфэ) 2. Лысый, не имеющий растительности, степь (Мэз зытемыт тафэ, щIы захуэ).
Фикъ — серая ворона (Къуаргъ пщэху, дамэху).
Фий — адыгская дудочка.
Фияпщэ — тот, кто играет на адыгской дудочке.
Щхьэгъубжэнэ — форточка.
ХеящIэ — суд (хьэкум — суд, хьэкумыщIэ судья).
Хыжькуий — шторм.
Хьэкулъэ — духовка.
Хыкхъуэ — дельфин.
Хьэкъсын — цIыху яукIам гъуэгу зэхэкIыпIэм щыхуагъэув сын.
Хьэлэжьей — густая каша из ячменной муки (кашэ лIэужьыгъуэхэм щхьэкIэ къэдгъэсэбэп хъуну пIэрэ?).
ХьэлывапIащхьэ — края пирога. Хьэлывэм и нэз, и зэтегъэпщIапIэ. ХьэлывапIащхьэ зэпытхъын — есть чей либо хлеб-соль. (ХьэлывапIащхьэ зэпытхъыт, щауэ хьэщIэ, — къыбжиIэмэ, ауэ уи жьэм хуэпхьынкъым. Нарт хъыбархэм хэтщ Сэтэней жиIэу).
Хьэшакъ — клюшка.
Хьэтхауэ — посыльный, курьер.
Хъандырэ — горшок (Къуит зытет кхъуэщын быхъу лъахъшэ).
Хъумбылэ — плод хмеля.
ЦитI — шерстяная ткань.
ЦитIныкъуэ — полушерстяная ткань.
Шамбыр — бамбук.
ШэгъэфIэIу — щавель.
Шэнтжьей — диван, топчан.
Шэнтиуэ, шэнтхъар — кресло.
Шэнтщхьэгуэ — табуретка.
Шэнтыку — сиденье стула, кресла.
Шэнтыкъу — подлокотник.
Шхынхэлъхьэ — приправа, специи.
Шхужь бэлагъ — большая тазовая кость.
Шхужь къуапэ — тазовые кости, выступающие по бокам (Куэпкъыр зэрыувэ къупщхьэм (шхужьым) и къуапэ нэхъ лъагэр.
Шынэ-шынэ — ромашка.
Щтэращтэ — любовница. (IуэрыIуатэм ущрохьэлIэ а псалъэм).
ЩхъуэкIэплъыкIэ — цветастый.
Щхъуэмч — каштан.
Шхуэмчжыг — каштан посевной (щхъуэмч къызыпыкIэ жыг).
Щхъуэ-удзыфэ — серо-зеленый.
Щхъуэ фIыцIафэ — темно-серый.
ЩыблэIуш — громоотвод.
Щыгъэ — бусы, ожерелье.
ЩIакхъуэгъэтэдж — дрожжи.
ЩIыдэ — арахис.
Iэбжьанэ — ноготь пальца руки.
IэбжьанэласкIэ — заусеница.
Iэбжьанэнэф — палец руки, лишенный ногтя.
Iэдакъэбжьэ — пядь (Iэдакъэ къиубыдым хуэдиз мардэ).
Iэдий — предплечье (IэфракIэм къыщегъэжьауэ Iэбэлагъым нэс).
Iэжбыж — комплект серебряных украшений на адыгском национальном мужском поясе (быж, мет, мывопцIэ, н.къ. къызэщIеубыдэ).
Iэпкъынэ — суставы пальцев рук.
Iэпкъынэ-лъэпкъынэ — суставы пальцев рук и ног.
Iугъуафэ — дымчатый.
Iунэуалъэ — дюбель.
IупщIакIэ — уголки губ, рта.
IутIыж — пасха.
